*Non confundir co KK Vojvodina Srbijagas.*
O **Košarkaški klub Vojvodina** (serbio: Кошаркашки клуб Војводина) é un club profesional de baloncesto serbio con sede na cidade de Novi Sad, Voivodina. Fundado en 1948, o equipo disputa os seus partidos como local no SPC Vojvodina, pavillón con capacidade para 6 987 espectadores. Actualmente compite na Košarkaška liga Srbije, máxima categoría do baloncesto serbio.

Historia
--------

No ano 1945 creouse unha sección de baloncesto dentro do club de ximnasia Sloga, pero só comezou a participar en competicións oficiais en 1948, polo que 1948 é considerado o ano oficial da fundación do club. O KK Vojvodina recibiu o seu nome actual en decembro de 1950, e en 1952 pasou de ser unha sección a un club propoiamente dito. En 1962, o equipo debutou na Segunda Liga Federal, obtendo un destacábel terceiro posto. Na temporada 1974−75 o Vojvodina debuta na Primeira Liga Federal de Iugoslavia, mais só permaneceu na categoría unha temporada ao finalizar en 13º lugar (de 14) con 7 vitorias por 19 derrotas. En 1981 o club trasládase ao seu actual pavillón, o SPENS. En 1988, baixo a dirección de Dušan Ivković o club regresou á máxima categoría. 

Na temporada de 1989−90. Vojvodina logrou un excelente 5º lugar e asegurou a súa participación na Copa Korać. Na súa primeira participación en competicións continentais, o club eliminou en primeira rolda ao VGNN Donar cun marcador acumulado após dous encontros de 153–192, mais na segunda rolda perderían contra os futuros campións, o Shampoo Clear Cantù, por tan só dous puntos de diferenza (167–169). Na seguinte temporada o Vojvodina volveu ocupar o quinto posto, porén, esa foi a última temporada desta competición debido ao colapso da República Federal Socialista de Iugoslavia.

O club continuou coa competición na Primeira Liga da República Federal de Iugoslavia, mais xa na primeira temporada o club descendeu. Volveu á elite na temporada 1994−95, pero volveu descender de novo. Após outro ascenso e descenso máis, o club entrou en varios procesos de fusión con outros equipos coa idea de salvar, sen éxito, o baloncesto de Novi Sad. Durante a década de 2000 e comezos de 2010, o club foi tamén coñecido como o Vello Vojvodina para distinguirse do Vojvodina Srbijagas un novo club da cidade que xogou na máxima categoría do baloncesto serbio entre 2000 e 2016. Durante esta etapa, o Vojdovina funcionou como equipo reserva do Srbijagas. Despois da desparición do novo club en 2016, o Vojvodina recibiu a moitos dos seus xogadores e ascendeu á Liga de Baloncesto de Serbia para a temporada 2017-18.

Patrocinios
-----------

Ao longo do anos, o KK Vojvodina recibiu diferentes nomes por motivos de patrocinio:

* **Privredna banka** (1992–1994)
* **Vojvodina Panšped** (1994–1995)
* **Vojvodina NIS NAP** (1998–1999)

Xogadores
---------

### Destacados

* Serbia Zlatko Bolić
* Serbia Dušan Bulut
* Serbia Zoran Jovanović
* Serbia Dragan Lukovski
* Serbia Veselin Petrović
* Serbia Jovo Stanojević
* Bosnia e Hercegovina Dino Bilalović

Adestradores
------------

* Iugoslavia Oskar Bozo (1948)
* Iugoslavia Vojislav Panić
* Iugoslavia Stevan Putnik
* Iugoslavia Geza Pastor
* Iugoslavia Leliks Seleši
* Iugoslavia Ladislav Demšar (1961–1964)
* Iugoslavia Dušan Šušnjević (1964–1967)
* Hungría László Rátgéber (1967–1968)
* Iugoslavia Ištvan Šmit
* Iugoslavia Milutin Minja (1973–1974)
* Iugoslavia Dragan Kecojević (1970s)
* Iugoslavia László Mezei (1975–1976)
* Iugoslavia Ferenc Gal (1976)
* Iugoslavia Silvester Tóth (1976–1977)
* Iugoslavia Dušan Ivković (1987–1990)
* Iugoslavia Jovan Malešević (1990–1991)
* Iugoslavia Nenad Mušikić (1991)
* Iugoslavia Zoran Mirković (1991–1992)
* Serbia e Montenegro Branislav Jemč (1992)
* Serbia e Montenegro Borislav Džaković (1992)
* Serbia e Montenegro Nenad Mušikić (1993)
* Serbia e Montenegro Rajko Toroman (1993)
* Serbia e Montenegro Boško Đokić (1993–1994)
* Macedonia do Norte Janko Lukovski (1994–1995)
* Serbia e Montenegro Goran Miljković (1995–1996)
* Serbia e Montenegro Jovan Malešević (1996)
* Macedonia do Norte Janko Lukovski (1996–1997)
* Serbia e Montenegro Željko Lukajić (1997–1998)
* Serbia e Montenegro Ljubomir Poček (1998–1999)
* Serbia e Montenegro Mile Medaković (1999–2002)
* Serbia e Montenegro Zoran Trivan (2002–2003)
* Serbia e Montenegro Miodrag Bojković (2003–2004)
* Serbia e Montenegro Ivica Mavrenski (2004–2005)
* Serbia Vladan Dragosavac (2005–2011)
* Serbia Filip Socek (2015–2019)
* Serbia Marko Skoko (2019)
* Serbia Filip Socek (2019–2020)
* Serbia Miroslav Nikolić (2020–2022)
* Serbia Miloš Isakov Kovačević (2022–presente)

Véxase tamén
------------

### Ligazóns externas

* Páxina web oficial